Life according to C – To become remarkable, hold yourself accountable
Author VirgoCPosted on Februarie 2, 2018 Februarie 2, 2018 2 Kommentare op First blog post
Rebusrus Konsert, my vyf..en ‘n bietjie
Die amfiteater sit stampvol mense en diere en dinge en dit is ‘n heerlike aand. Die maan is uit, die sterre blink en almal is gesellig. Nie ‘n gogga in sig nie.
Ek stap na DJ-Vliegie toe en sê: “hier is my vyf- en ‘n bietjie…” Vliegie lag en sê “is moeilik om te kies of hoe?” Ek knik my kop, want dit is ‘n groot storie om sommer net vyf te moet kies. Ek het mooi gedink aan die en besef, ek het seker ‘n paar lysies van vyf, maar dis ‘n ander dag se storie. ..
Ek is klein en maak nie saak na watter partytjie/troue/kuier toe ons klomp Steenkamps toe gaan nie, die liedjie speel altyd en almal sing saam. En al wat ek wil doen is saam my pa dans, want kyk, hy kan. En as hy eers sy arms so lig en sy tong punt so byt en smile dan kan die wêreld maar kom, my pa is aan my kant en ek sien kans vir die duiwel op ‘n swart perd. My ma weet dit en as die liedjie begin, soos met die Zorba, is s altyd kamma moeg en sê “Meidjie, gaan dans saam pappa, ek wil net so minuut of wat sit”. Ek hoor so die laaste deel van die sin want ek hol soos ‘n polisie perd om by my pa te kom en dar gaan ons…
Ek begin op 1 Januarie 1985 studeer vir verpleging by 1 Militêre Hospitaal in Pretoria en besef op dag 1 …. ohhh kk, hier kom moeilikheid. Ek maak daardie selfde dag met lang Riana Nel maatjies en so is ons vandag nog. Ons is deur dinge saam, gelag, gehuil, ge-alles. Ons is letterlik van dag 1 in die moeilikheid tot die laaste dag daar. Eerste opskryf in die weermag (DD1) kry sommer 3 dinge op:
Hare pas nie by die uniform nie- die gesprek volg ” KO, wat se goo is in jou hare?” Ek skrik en vat so langs die kante en sê “dis nie goo nie Kommendant, dis gel en dit was baie duur” .Needless to say, was nie haar gunsteling persoon nie
Musiek is te hard in die verpleeg woonblok – “Kommendant, ek is jammer, maar Amanda du Preez luister na Gert Potgieter so hard nie en dan moet ek my musiek van Pink Floed or Rodriques nog harder sit net om te kan hoor”
Nie opgedaag vir klas nie- ja, oor daai een… Ek was in die klas, Riana het geskip. Sy en Helen het in die kas weg gekruip met Bybelstudie en koffie en beskuit eet en toe gee iemand hulle wg en oor ons altyd saam was, is ek sommer ook opgeskryf. Ons is van een kantoor na die ander gestuur en niemand kon glo dat iemand in die weermag dit gewaag het nie. Ons kon glad nie verstaan wat die fuss was nie.
Maar dit is ook daai tyd dat ons saam ‘n movie gaan sien Pretty in Pink wat my altyd,altyd aan Riana sal laat dink..
Ek studeer steeds en ons het omtrent grand geraak met die 80’s. Kyk ons is elke aand-en ek meen elke aand uit na ‘n klub toe. Ons is tussen 5 en 9 palle in my Beetle, lelike groen en sy naam is Voël, ek trek in die ry aan meeste van die aande want ons moet voor 8 in wees vir Ladies night of ons moet betaal en ons het nie geld nie. Riana moet sorg dat sy vir almal verversings kry om te drink. Dit is ‘n tyd wat so baie dinge in ons lewens gebeur en dit vat my ‘n paar jaar voor die woorde van die song regtig insink. Dit maak my net voel of ek nog nooit ‘n dag ouer geword het nie en dat die lewe eitnlik wonderlik is…
Soos hulle sê: fast forward so hele paar jaar.
Ek is in Dubai, dinge in my lewe het weird uitgedraai en dit vat my lank om met alles te cope in my kop. Ek het my ma en pa verloor, ek is deur die kwaad, die hartseer, die alles van dit. Ek het “uit die kas geval”, ek is getroud en geskei, en ek leer myself ken. Ek kom vir die eerste keer in 5 jaar huistoe en ek en my boetie click op ‘n manier soos nog nooit voorheen nie. Ons was nooit kwaad nie, maar dis asof ons mekaar daar raak kuier. Ek besef hoe ongelooflik blessed ek is en ek besef vir die eerste keer in jare, wel van my ma se ongeluk, dat ek eintlik wil terug gaan huistoe. Dit is ‘n wonderlike vakansie en vir die eerste keer vandat ek in Dubai is, huil ek die hele vlug terug Dubai toe. Maar die song, dit leer my so baie van die lewe en hoe dinge gaan..
En laastens..ja, dis ‘n Kaapse storie die. Ek en Padda is in die Kaap, ons ry Napier toe en sy het vir my ‘n CD gekoop en speel dit vir my. Die pad, die reuk, die natuur,alles is net perfek. Dit is die mooiste mooi, die klein winkels. Alles is net perfek.
Ek sit en kyk vir haar terwyl sy bestuur en ek besef weer hoe blessed ek is. Sy is my huis, my rustigheid. Ek kyk na haar en kan net smile. Dit sê en laat my daai liefde en mooi voel wat so vreeslike knop in jou keel raak dat jy nie kan sluk nie, dat jy weet as jy nou iets sê dan huil jy sommer. En dit sal my altyd, maar altyd laat weet hoe dankbaar ek is om dit alles te kon sien en beleef..
En net so pasella een… Dit laat my altyd dink aan al die dinge wat ons as vrouens laat gaan omdat ons dink ons moet ander dinge eers doen en ons lewens opgee in ‘n mate
Author VirgoCPosted on Julie 20, 2019 Julie 20, 2019 14 Kommentare op Rebusrus Konsert, my vyf..en ‘n bietjie
Towerinstraat nr. 9
Halloooooooooooooo van ons Airstream karavaan af. Ja, ek bly uiteindelik in my karavaan wat ek nog altyd in wou wees en ek het nie eens nodig gehad om hom te sleep nie, dit het net sommer so gebeur.
In die wonderlike dorp, het ons geen so ding soos muskiete nie, so alles kan oopstaan, daar is ook nie goggas nie, wel die wat daar is bly by sekere plekke en gaan nie weg daar nie. As ek hier in Rebus is, is ek ‘n totale plant-eter met alles wat ek in die tuin groei. Ek moet nie sê ek nie, ek is deel van ‘n ons. Padda bly saam my hier en sy is my partner en hou my grounded. Wanneer ek in die Kaap gaan draai met ‘n storie, is sy die een wat geduldig wag en dan 12 minute later vra” so jy wil nie tee hê nie” en dan onthou ek dit was eintlik waaroor ek gepraat het. Sy is ongelooflik tegnies, baie stil en download net ‘n sekere hoeveelheid woorde per dag, die ander dink ek sit sy by my reserwes want ek praat non-stop. Wel ek kan, daar is tye wat ek sommer net my mond hou en dan soos my pa net luister en niks sê nie. Maar nie op Rebus nie, glad nie, hier is dit net awesome.
Die weer hier is wonderlik. Sien, die wat hou van hitte, dit is lekker warm by hulle, die wat hou van koue, selle ding daar. Nogal snaaks uit ons karvaan uit want ek is mal oor daai dae lang sagte rëen, lekker onweer, die wat mens se neus laat loop en en dat jy so in jou hande wil asemhaal, en Padda is mal oor hitte. Maak vir ‘n pragtige prentjie hier voor ons karavaan soos die weer gedeel word.
Jy sal sien hier is nogal baie motorfietse hier by ons. Ek het hier ook my lisensie en ry sommer ‘n paar mooie ysterfietse. Tannie Frannie se skelmpie kuier ook hier, sy naam is Silver en jy sal haar gereeld agter op sy bike sien. Hy is sommer net gorgeous en kan nie anders nie, want so is sy. Almal hier is net awesome en mens kan net jouself wees of iemand anders of wie en wat jy wil.
In die ander wêreld bly ek en Padda in die woestyn in Dubai en werk daar. Ongelukkig weet ons vir die volgende paar maande nie wat die woord koud of koel beteken nie, want hulle het tot die sifdraad tussen ons en die hel afgehaal, net ingeval daar hitte was wat dalk nie kon deurkom nie. Dis nie ‘n slegte plek om te wees nie, regtig nie, mens pas mos maar aan, maar na al die jare hier, bly die hitte baie, baie erg.
Ek verpleeg en werk nou in ‘n Alternatiewe mediese kliniek en is mal daaroor. Ek leer nog die hele Sangoma 101, die goed se naam kan ek omtrent nie sê nie, maar sien elke dag ongelooflike goed. En ek het belsuit in Rebus, leef ons almal weer nader aan onsself en mekaar en het ons almal onthou wat eintlik so natuurlik na ons toe kom.
Welkom hier in die dorp en dit is sommer awesome om julle almal hier te hê.
Om die ander bloggers se bydraes oor hulle huisies op Rebusfontein te lees, gaan loer in by hierdie skakel op InLinkz:
Author VirgoCPosted on Junie 26, 2019 Junie 26, 2019 21 Kommentare op Towerinstraat nr. 9
Rebusfontein beloofde resepte..
Ek kry eintlik skaam, maar ek het finally die resepte geskryf en kan stuur oor die hummus. Ek weet dit gaan woes met almal en ek is baie jammer ek skryf so min, hopenlik gaan dinge nou beter. By die werk is dit ongelooflik besig, ek kla nie, want ek is mal oor dit en skrik soms as ek sien dit is nou na 8 in die aand en ek is nou oor die 12 ure hier en wil nog werk.
Maar vir nou, hier is dit.
Daar is vegan en banting en alle soorte- tot tjoklits een ook. En ja, mens kan dit op alles eet. Rainbow Hummus
Author VirgoCPosted on Junie 8, 2019 Junie 8, 2019 16 Kommentare op Rebusfontein beloofde resepte..
Author VirgoCPosted on Mei 14, 2019 Mei 14, 2019 22 Kommentare op Kosfees om die langtafel op Rebusfontein..
Ek wil vir al die ma’s hier net sê “happy Mother’s day” en ek hoop julle is stukkend bederf want julle almal verdien dit.
Dankie, dankie, dankie,xxx
Author VirgoCPosted on Mei 12, 2019 Mei 12, 2019 4 Kommentare op Small token…
Sommer net so paar dinge..
Ek is lus vir sulke stroopsoet kofffie en warm brood met baieeeee goue stroop op
En nou gaan ek TV kyk,xx
Author VirgoCPosted on Mei 8, 2019 Mei 8, 2019 3 Kommentare op Sommer net so paar dinge..
Het dit gesien en dadelik ge-teleport vir jou Rebusfontein toe, volgende keer darem so bietjie nader aan die water vir jou..
Author VirgoCPosted on Mei 8, 2019 Mei 8, 2019 9 Kommentare op Vir Hester..Rebusfontein
Bladsy 1 Bladsy 2 … Bladsy 17 Volgende bladsy